પોલીસની પ્રાથમિક તપાસમાં ખુલાસો થયો હતો કે, આરોપી મહિલા સંચાલક મહિલા મુંબઇ અને ગુજરાતમાંથી સેક્સ વર્કરને બોલાવતી હતી અને સ્પા સેન્ટરની આડમાં ગોરખધંધો ચલાવતી હતી. આ અંગે પ્રાપ્ત માહિતી મુજબ, શહેરનાં મણિનગર વિસ્તારમાં આવેલા જવાહરચોક પાસેનાં શિવાની એવન્યૂમાં કોહિનૂર સ્પા સેન્ટરનાં નામે દેહવ્યાપાર ચાલી રહ્યો હોવાની બાતમી પોલીસને મળી હતી. બાતમીનાં આધારે પોલીસે ડમી ગ્રાહક મોકલીને સ્પા સેન્ટરની આડમાં ચાલતા દેહવ્યાપારનો પર્દાફાશ કર્યો હતો. કોહિનૂર સ્પા સેન્ટરમાં ચાલતા સેક્સ રેકેટને પકડવું મુશ્કેલ હતું. સ્પા સેન્ટરની સંચાલક બિલ્કિશબાનું મૂળ મુંબઇની છે અને ઘણાં વર્ષથી અમદાવાદમાં રહે છે અને કોહિનૂર સ્પા સેન્ટર ચલાવતી હતી.